CELEX: 62020TN0335
Language: hu
Date: 2020-05-28 00:00:00
Title: T-335/20. sz. ügy: 2020. május 28-án benyújtott kereset – Cseh Köztársaság kontra Bizottság

27.7.2020   
            
            
               HU
            
            
               Az Európai Unió Hivatalos Lapja
            
            
               C 247/44
            
         
      2020. május 28-án benyújtott kereset – Cseh Köztársaság kontra Bizottság
      (T-335/20. sz. ügy)
      (2020/C 247/60)
      Az eljárás nyelve: cseh
      
         Felek
      
      
         Felperes: Cseh Köztársaság (képviselők: M. Smolek, J. Pavliš, O. Serdula és J. Vláčil meghatalmazottak)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a Cseh Köztársaság 2014-től 2020-ig tartó időszakra vonatkozó vidékfejlesztési programjához kapcsolódó, a 2018. október 16. és 2018. december 31. közötti időszakban felmerült kiadásokra vonatkozó időközi kifizetések felfüggesztéséről szóló, 2020. március 30-i (EU) CCI 2014CZ06RDNP001 bizottsági végrehajtási határozat (az értesítés a C(2020) 1857 final számú dokumentummal történt) 1. cikkét;
               
            
                  —
               
               
                  kötelezze az Európai Bizottságot a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes egyetlen, a közös agrárpolitika finanszírozásáról, irányításáról és monitoringjáról szóló, 2013. december 17-i 1306/2013/EU európai parlamenti és tanácsi rendelet (1) 41. cikke (1) bekezdésének megsértésére alapított jogalapra hivatkozik. A Bizottság ugyanis tévesen véli úgy, hogy a felfüggesztett kifizetéshez kapcsolódó támogatást a nemzeti jogi rendelkezések megsértésével nyújtották. A kérdéses nemzeti jogi rendelkezések megsértését azonban nem lehetett volna megállapítani, mivel e rendelkezések egyáltalán nem vonatkoznak a felfüggesztett kifizetéssel érintett támogatás típusára.
      
         (1)  HL 2013. L 347., 549. o.; helyesbítések: HL 2016. L 130., 7. o.; HL 2017. L 327., 83. o.; HL 2018. L 233., 3. o.